Քաղաքավարությունը պահանջում էր, որ առաջինը Բույուկ խանումը խոսեր։ Ուստի Մարոն քննության էր ենթարկվում առանց աչքը թարթելու՝ իմանալով, որ իրեն ոչինչ չէր սպառնում այս տանը, քանի դեռ պաշտպանված էր Ռըզա բեյի սիրով։ Նա գիտեր, որ Բույուկ խանումն իրեն չէր հավանում իր պահվածքի և վարքագծի պատճառով։ Ինքը խախտել էր կալվածքում ծեր կնոջ հաստատած կարգը, խախտում էր որոշ սովորույթներ, հաճախ առանց գիտակցելու այդ, իսկ երբեմն էլ գիտակցաբար։ Ոչ այնքան անհնազանդությունից, որքան նրանցից իր տարբեր լինելն ընդգծելու համար, ընդգծելու համար իր օտարի կարգավիճակը և Ռըզա բեյին դիմադրելու համար, որը կարծում էր, թե արդեն նվաճել էր իրեն։